**Mal for planmøte – ungdomssaker**

*Det anbefales å gjennomføre planmøte i ungdomssaker dersom hovedforhandlingen skal gjennomføres over 5 dager eller mer, eller dersom påtalemyndigheten, forsvarer eller bistandsadvokat ber om dette.*

*I forkant av planmøtet bør retten ha sendt innkalling med de sentrale spørsmålene som ønskes tatt opp. Aktørene kan i tillegg komme med innspill til temaer. Planmøtet gjennomføres som hovedregel som fjernmøte på telefon eller video. Formålet er å avklare prosessuelle og praktiske spørsmål for å sikre at hovedforhandlingen kan gjennomføres på en mest mulig hensiktsmessig og skånsom måte for tiltalte, fornærmede, vitner, verger og andre involverte.*

*Se også Oslo tingretts veileder «Hovedforhandling med tiltalt under 18 år», der konkrete tema er nærmere utdypet, samt planmøtemal for store straffesaker hvis hovedforhandlingen skal vare mer enn 10 dager.*

*Retten har tilgjengelig:*

* *Berammelsesbrev*
* *Tiltalebeslutning*
* *Bevisoppgave*

Til stede var:

Dommer:

Aktor:

Forsvarer:

Bistandsadvokat:

Det var ikke innvendinger til dommerens habilitet.

Dommeren redegjorde for formålet med møtet.

|  |  |  |
| --- | --- | --- |
|  | **SPØRSMÅL TIL BEHANDLING** | **PARTENES SYN OG RETTENS BESLUTNINGER** |
| ***a)*** | ***Innledning – saksforberedelse*** |  |
| 1. | Oversikt over særlige forhold, eks:   * Tiltalte i varetekt – fremstilling? * Tiltalte på institusjon – transport? * Gjengangerproblematikk / flere verserende saker, som ikke er rettskraftig avgjort. Aktuelt med forening av saker? (strpl. § 13) * Høyt konfliktnivå, evt. med flere involverte i grupper? * Tilregnelighet? * Medieinteresse? * Unge fornærmede eller vitner? * Annet? | *Drøftes nærmere under øvrige punkter, men det er ønskelig med en samlet oversikt innledningsvis over ulike problemstillinger som kan være aktuelle.* |
| 2. | Verger   * Verger for tiltalte   (strpl. § 83)   * Verger for fornærmede   (strpl. § 93g)   * Verger for vitner   (strpl. § 128 - vergens tilstedeværelse for vitner under 16 år)   * Er det innhentet samtykker fra tiltaltes verger til straffereaksjoner i frihet?      * Er verger og tiltalte stevnet til både hovedforhandling og fremmøteforkynning? * Vil vergene være til stede under hovedforhandlingen? * Trenger verger tolk? * Er det andre opplysninger om eller fra verger som retten bør være kjent med? |  |
| 3. | Bevisoppgaver   * Aktors vitner * Forsvarers vitner * Bistandsadvokatens vitner * Avspilling av tilrettelagte avhør (strpl. § 298) * Sakkyndige vitner * Avspilling av video, lydopptak * Aktuelt med bevisførsel om straffutmåling utover personundersøkelse? * Er det spørsmål knyttet til vitners taushetsplikt som bør avklares? * Aktuelt å innhente fritak fra taushetsplikt fra statsforvalteren? * Aktuelt med særvilkår?   (strl. § 37 – avklare bevisførsel) | *Hva skal vitnene forklare seg om, tidsbruk, tolkebehov.*  *Tilstedeværelse og praktisk gjennomføring. Fjernavhør/videolink* |
| 4. | KOG (konfliktrådets koordineringsgruppe)   * Har saken vært drøftet i KOG? * Skal saken drøftes igjen før hovedforhandling? Vil det bli fremlagt referat? * Aktuelt at ungdomskoordinator vitner? | *Eks. om tidligere gjennomføring av ungdomsoppfølging/ungdomsstraff, forutsetninger og mulig innhold i ungdomsplan.* |
| 5. | PUM (personundersøkelse for mindreårig, jf. strpl. § 161a)   * Foreligger PUM? * Er det aktuelt med oppdatering av PUM? strpl. § 161 a (2). * Er innhenting av PUM åpenbart unødvendig/PUM «light»? * Aktuelt at personundersøker også vitner, jf. strpl. § 164? |  |
| 6. | Materielle/prosessuelle avklaringer   * Har tiltalte erkjent helt/delvis straffeskyld?   (en foreløpig avklaring)   * Deling/forening av saker (se strpl. § 13, samt §§ 287 og 288) * Andre materielle/prosessuelle spørsmål som bør avklares? |  |
| ***b)*** | ***Gjennomføring av hovedforhandlingen*** |  |
| 7. | Praktisk gjennomføring   * Rettsdagenes lengde og pauser. * Hvem er til stede?   (verger, følgepersoner, fremstilling, fornærmede mv.)   * Bør hovedforhandling og oppmøteplikt for tiltalte tilpasses skolegang mv.?   (strpl. § 280)   * Adgangskontroll   (Dl. §§ 132, 133 - kan det forventes at det kommer mange unge tilhørere?)   * Aktuelt med lydopptak av hele eller deler av forhandlingene? | *Anbefalt 45 minutters bolker, minst 15 minutters pauser med avslutning kl. 15.00* |
| 8. | Særlig tilrettelegging for tiltalte   1. Tiltalte er i varetekt:  * Fremstilling   (bestilling ungdomscelle)   * Avklaring av hvem som kan være sammen med ungdommen i kjelleren. * Mat og drikke. * Andre praktiske spørsmål? * Fengslingsforlengelse under hovedforhandlingen.  1. Tiltalte er ikke i varetekt:  * Behov for ekstra vakthold? * Pauserom, avklaring av hvem som kan være sammen med ungdommen i pauser. | *Følgeperson fra fengsel eller barnevern. Ikke aktuelt med verger.*  *Matpakke smøres med eller kjøpes i cafe på tinghuset.*  *Bestemmelsen i strpl. § 185 (1) (1) gjelder ikke når tiltalte er mindreårig, jf. HR-2020-543-U*  *Egne rom kan bookes i Lovisa* |
| 9. | Åpne / lukkede dører   * Utgangspunktet er at alle straffesaker går for åpne dører. (Dl. § 124 og Grl. § 95) * Kan det forventes tilhørere? * Er det signaler om at pressen vil følge saken? * Er det aktuelt at hele eller deler av saken gjennomføres for lukkede dører/ med referatforbud? (Dl. §§ 125 132 og 133, samt strpl. § 284) * Prosess for beslutning.   (Frister for uttalelse)   * Er det behov for å skjerme noen av aktørene fra pressen? |  |
| 10. | Tiltaltes forklaring / gjennomgang av PUM   * Rekkefølge.   (hvis flere tiltalte)   * Forklaring og bevisførsel for hver enkelt tiltalepost, eller forklaring knyttet til alle poster før øvrig bevisførsel? * Forklaringer og bevisførsel knyttet til skyldspørsmålet først, og deretter til straffutmåling? * Gjennomgang av PUM før spørsmål om straffutmåling. * PUM og spørsmål til straffutmåling gjennomgås enkeltvis, og for lukkede dører, jf. strpl. § 161 a 4. ledd. De andre tiltalte forlater salen.      * Vergens tilstedeværelse under tiltaltes forklaring. Kan det hindre fri forklaring?   (Strpl. § 284 4. pkt. jf. GC. nr. 24 pkt. 56.) |  |
| 11. | Fornærmede og vitner   * Rekkefølge.      * Forklaringsplikt? * Er det avhør som ønskes lest opp hvis vitnet ikke forklarer seg? * Kreves det at tiltalte forlater salen? (Strpl. § 284.) * Unge fornærmede / vitner. | *Terskelen for dette er høy, og andre alternativer bør drøftes.*  *Behov for ekstra tilrettelegging, politiets trygghetsprogram, vitnestøtte, behov for eget venterom mv.?* |
| 12. | Faktisk utdrag, strpl. § 262 bokstav c   * Form, innhold, oppsett. * Behov for supplering. * Frist for endelig versjon. * Når skal det dokumenteres? * Video/lydopptak? | *Bør dette spilles av innledningsvis eller senere?* |
| 13. | Forklaringsutdrag, jf. strpl. § 274 a og § 295   * Dialogutskrifter. * Forklaringer i saken. * Andre erklæringer. |  |
| 14. | Befaring   * Hvem skal forklare seg. * Transport. * Pressens tilstedeværelse. |  |
| 15. | Rettens aktørforventning   * Alle aktørene har ansvar for at forhandlingene gjennomføres i en god atmosfære der det tas hensyn til de involvertes alder og modenhet. * Retten forventer at aktørene viser romslighet med hverandre og tar høyde for at det er en ungdomssak, jf. BK art 40 (2) (b) (iv), jf. GC nr 24 (2019) p 46. * Aktørene unnlater å avbryte motparten med mindre det er påkrevd. Det leses bare opp fra politiforklaringer der det er nødvendig, og det gis en forklaring først til den som spørres ut om hvorfor det leses opp. Vitnenes svar gjentas i minst mulig grad. Utspørringen gjøres med et språk tilpasset aldersgruppen til tiltalte og vitner. Sarkasme og lignende brukes ikke. * Hvordan fremmes prosessuelle begjæringer? (må tas hensyn til ungdommens behov for å forstå prosessen) * Aktørenes forventning til dommerne? * Andre forhold av betydning for «stemning» / arbeidsforhold? | *Det anbefales at innsigelser/begjæringer skal fremmes i forkant av rettsmøtet.* |
| ***c)*** | |  | | --- | | ***Etter hovedforhandling*** | |  |
| 16. | Dommen   * Domsforkynnelse i rettsmøte. * Fremmøteforkynning (Dl. § 159b) * Synspunkter mht. grad av offentlighet på dommen (Dl. § 130 (1) a), samt strpl. § 161a (4)) * Annet? |  |
| 17. | Eventuelt   * Evaluering av gjennomføringen i etterkant? * Annet? |  |